CELEX: 22008D0029
Language: et
Date: 2008-03-14 00:00:00
Title: EMP Ühiskomitee otsus nr 29/2008, 14. märts 2008 , millega muudetakse Euroopa Majanduspiirkonna lepingu XIII lisa (transport)

10.7.2008   
            
            
               ET
            
            
               Euroopa Liidu Teataja
            
            
               L 182/21
            
         
      EMP ÜHISKOMITEE OTSUS
   
   nr 29/2008,
   14. märts 2008,
   millega muudetakse Euroopa Majanduspiirkonna lepingu XIII lisa (transport)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu XIII lisa on muudetud EMP Ühiskomitee 1. veebruari 2008. aasta otsusega nr 13/2008 (1).
            
         
               (2)
            
            
               Lepingusse tuleb inkorporeerida Euroopa Parlamendi ja nõukogu 20. detsembri 2006. aasta direktiiv 2006/126/EÜ juhilubade kohta (uuestisõnastamine) (2).
            
         
               (3)
            
            
               Direktiiviga 2006/126/EÜ tunnistatakse alates 19. jaanuarist 2013 kehtetuks nõukogu lepingusse inkorporeeritud direktiiv 91/439/EMÜ (3), välja arvatud artikli 2 lõige 4, mille kehtetuks tunnistamine jõustub 19. jaanuaril 2007.
            
         
               (4)
            
            
               Seetõttu tuleb direktiiv 91/439/EMÜ alates 19. septembrist 2013 lepingust välja jätta,
            
         ON TEINUD JÄRGMISE OTSUSE:
   Artikkel 1
   Lepingu XIII lisa muudetakse järgmiselt:
   
               1)
            
            
               Punkti 24e (Euroopa Parlamendi ja nõukogu määrus (EÜ) nr 561/2006) järele lisatakse järgmine punkt:
               
                           „24f.
                        
                        
                           
                              32006 L 0126: Euroopa Parlamendi ja nõukogu direktiiv 2006/126/EÜ, 20. detsember 2006, juhilubade kohta (uuestisõnastamine) (ELT L 403, 30.12.2006, lk 18).”
                        
                     Käesolevas lepingus loetakse selle direktiivi sätteid järgmises kohanduses:
               
                           a)
                        
                        
                           Artikli 1 lõike 1 teine lause asendatakse järgmisega:
                           „EFTA riigi juhiloal peab olema juhiloa väljastava riigi tunnusmärk. Tunnusmärgid on vastavalt IS (Island), FL (Liechtenstein), N (Norra).”
                        
                     
                           b)
                        
                        
                           Juhul kui EMPga ühineb uusi riike, kehtib Liechtensteinis viie aasta pikkune üleminekuperiood, enne kui hakatakse kohaldama artikli 1 lõiget 1 koostoimes I lisa punkti 3 alapunktiga e.
                        
                     
                           c)
                        
                        
                           I lisa punkti 3 alapunkti c (milles käsitletakse juhiloa 1. lehekülge) sissejuhatav lause asendatakse järgmise tekstiga:
                           „juhiloa välja andnud EFTA riigi tunnusmärk, mida ümbritseb ellips ja millele on viidatud ÜRO 8. novembri 1968. aasta teeliikluse konventsiooni artiklis 37 (sama taust kui juhiloal); tunnusmärgid on järgmised:”
                        
                     
                           d)
                        
                        
                           I lisa punkti 3 alapunkt c (milles käsitletakse juhiloa 1. lehekülge) lisatakse järgmine tekst:
                           „IS: Island;
                           FL: Liechtenstein;
                           N: Norra;”
                        
                     
                           e)
                        
                        
                           I lisa punkti 3 alapunktis e (milles käsitletakse juhiloa 1. lehekülge) asendatakse sõnad „Euroopa ühenduste mudel” sõnadega „EMP mudel”.
                        
                     
                           f)
                        
                        
                           I lisa punkti 3 alapunkti e (milles käsitletakse juhiloa 1. lehekülge) lisatakse järgmine tekst:
                           „Ökuskírteini
                           Førerkort/Førarkort;”
                        
                     
                           g)
                        
                        
                           I lisa punkti 3 alapunkti f (milles käsitletakse juhiloa 1. lehekülge) ei kohaldata.
                        
                     
                           h)
                        
                        
                           I lisa punkti 3 alapunkti b (milles käsitletakse juhiloa 2. lehekülge) lisatakse pärast sõnu „rootsi” sõnad „või islandi või norra”.”
                        
                     
         
               2)
            
            
               Punkti 24a (nõukogu direktiiv 91/439/EMÜ) lisatakse järgmine taane:
               
                           „—
                        
                        
                           
                              32006 L 0126: Euroopa Parlamendi ja nõukogu direktiiv 2006/126/EÜ, 20. detsember 2006, juhilubade kohta (uuestisõnastamine) (ELT L 403, 30.12.2006, lk 18).”
                        
                     
         
               3)
            
            
               Punkt 24a (nõukogu direktiiv 91/439/EMÜ) jäetakse välja alates 19. jaanuarist 2013.
            
         Artikkel 2
   Direktiivi 2006/126/EÜ islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 15. märtsil 2008. aastal, tingimusel et EMP Ühiskomiteele on edastatud kõik lepingu artikli 103 lõike 1 kohased teated (4).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 14. märts 2008
      
         
            EMP Ühiskomitee nimel
         
         
            eesistuja
         
         Alan SEATTER
         
      
   
   
      (1)  ELT L 154, 12.6.2008, lk 27.
   
      (2)  ELT L 403, 30.12.2006, lk 18.
   
      (3)  EÜT L 237, 24.8.1991, lk 1.
   
      (4)  Põhiseadusest tulenevad nõuded on nimetatud.